open-index/open-wikipedia-markdown huggingface dataset:
Κόναν ο Βάρβαρος

Ο **Κόναν ο Βάρβαρος** (γνωστός και ως *Κόναν ο Κιμέριος*, από το όνομα της πατρίδας του, της Κιμερίας) είναι φανταστικός χαρακτήρας, ο οποίος συχνά συσχετίζεται με το υποείδος της φαντασίας που αποκαλείται ηρωική φαντασία. Θεωρείται ο πιο διάσημος φανταστικός βάρβαρος και μια από τις πιο αναγνωρίσιμες φιγούρες της ποπ κουλτούρας.

## Δημιουργία

Δημιουργήθηκε από τον Αμερικανό συγγραφέα Ρόμπερτ Ε. Χάουαρντ το 1932, μέσω μιας σειράς διηγημάτων φαντασίας τις οποίες πούλησε στο περιοδικό Weird Tales. Έκτοτε ο χαρακτήρας έχει κάνει την εμφάνισή του σε βιβλία, κόμικ, ταινίες, τηλεοπτικά προγράμματα και βιντεοπαιχνίδια.

## Γενική Εικόνα

Ο Κόναν εξωτερικά παρουσιάζεται ψηλός και μυώδης, με ίσια μαύρα μακριά μαλλιά και γαλάζια μάτια. Συνήθως είναι βλοσυρός και ολιγομίλητος. Είναι εξαιρετικά ικανός και επιδέξιος πολεμιστής-ξιφομάχος με σχεδόν αστείρευτες αντοχές και αθλητικές ικανότητες που τον κάνουν σχεδόν αήττητο στην μάχη. Διαθέτει επίσης διοικητικές δεξιότητες και ηγετική προσωπικότητα. Λατρεύει τις γυναίκες και το ποτό και μισεί την μαγεία και τους μάγους.

## Περιγραφή χαρακτήρα

Ο Κόναν γεννήθηκε σε ένα χωριό στην Κιμμέρια κατά την διάρκεια μιας μάχης και είναι γιός σιδερά. Από μικρός ξεχώριζε για τις ικανότητες του και σε ηλικία 15 χρονών πήρε μέρος στην καταστροφή του Ακιλονιανού οχυρού Βενάριουμ από τους Κιμμέριους. Σε ηλικία 17 ετών εγκαταλείπει την Κιμμέρια και ξεκινά να περιπλανιέται στον Ιβοριανό κόσμο ζώντας περιπέτειες και πολεμώντας μάγους και τέρατα. Ο Κόναν στα χρόνια των περιπλανήσεων του υπήρξε τυχοδιώκτης, επιδρομέας, παράνομος, φονιάς, κλέφτης, μισθοφόρος και πειρατής στις θάλασσες του νότου, όπου και πήρε και το όνομα Άμρα που σημαίνει λιοντάρι. Παρ'όλα αυτά ο Κόναν ακολουθεί τον δικό του κώδικα τιμής και δεν καταπιέζει αθώους. Με την πάροδο των χρόνων ο Κόναν αρχίζει να έχει υψηλότερες φιλοδοξίες και να διοικεί μεγάλο αριθμό ανδρών για να πετύχει τους σκοπούς του. Τελικά γύρω στα 40 καταφέρνει να γίνει βασιλιάς στην Ακιλόνια, το μεγαλύτερο από τα Ιβοριανά βασίλεια, εκθρονίζοντας τον Νουμιδίδη που μέχρι τότε κυβερνούσε τυραννικά. Ο Κόναν υπήρξε ικανός βασιλιάς και κατάφερε να υπερασπιστεί το βασίλειo του και τον λαό του από τους εχθρούς του που καραδοκούσαν. Παράλληλα παντρεύτηκε την Ζηνοβία, μια πρώην σκλάβα από την Νεμέδια και απέκτησε παιδιά. Γύρω στα 60 ο Κόναν άφησε τον θρόνο του στον γιό του Κόναν Β' και διέσχισε τον μεγάλο ωκεανό στα δυτικά αναζητώντας νέες περιπέτειες.

## Παραπομπές


## Εξωτερικοί σύνδεσμοι
* 

Κατηγορία:Φανταστικοί βασιλιάδες
Κατηγορία:Λογοτεχνικοί χαρακτήρες
Κατηγορία:Κινηματογραφικοί χαρακτήρες
Κατηγορία:Μυθιστορήματα που έγιναν βιντεοπαιχνίδια
Κατηγορία:Μυθιστορήματα που έγιναν κόμικς
Κατηγορία:Μυθιστορήματα που έγιναν ταινίες
Κατηγορία:Μυθιστορήματα που έγιναν τηλεοπτικές σειρές
Νινό Μπουρτζανάτζε

Η **Νίνο Μπουρτζανάτζε** (**Nino Burjanadze**, στα γεωργιανά: ნინო ბურჯანაძე, 1964-) (μερικές φορές στα αγγλικά *Burdzhanadze* ή *Burdjanadze*) είναι Γεωργιανή πολιτικός και πρώην προσωρινή πρόεδρος της χώρας. Το όνομα Νίνο, που παραπέμπει σε αρσενικό, συχνά συγχέει τους Έλληνες μεταφραστές κατά τα φαινόμενα και αναφέρονται στο πρόσωπο Μπουρτζανάτζε σε αρσενικό γένος. 

## Βιογραφικά στοιχεία
Γεννήθηκε στις 16 Ιουλίου του 1964 στο Κουτάισι της Γεωργίας και ο πατέρας της ήταν επιχειρηματίας. Η ίδια σπούδασε Νομικά στο Πανεπιστήμιο της Τυφλίδας. Συνέχισε τις σπουδές της στη Μόσχα και ειδικεύτηκε στο Διεθνές Δίκαιο. Είναι από τις πιο θερμές υποστηρικτές της εισόδου της χώρας της στην ΕΕ και στο NATO. Είναι παντρεμένη με τον Μπάντρι Μπιτσάτζε και έχουν 2 γιους.

## Πολιτική καριέρα
Εξελέγη για πρώτη φορά στο Κοινοβούλιο της Γεωργίας το 1995 και είναι αντιπρόεδρος της Κοινοβουλευτικής Συνέλευσης του ΟΑΣΕ από το 2000. Το 2001-2002 ήταν Πρόεδρος της Κοινοβουλευτικής Αντιπροσωπείας του Οργανισμού για την Οικονομική Συνεργασία των χωρών του Ευξείνου Πόντου.

Αρχικά ήταν μέρος της Ένωσης της Γεωργίας για τους Πολίτες του Έντβαρντ Σεβαρντνάτζε. Αργότερα εξελέγη στην προεδρία της Βουλής και το 2002 αποχώρησε από το κόμμα του Σεβαρντνάντζε, ιδρύοντας νέο κόμμα αντιπολιτευόμενο, με την ονομασία "Μπουρτζανάτζε- Δημοκράτες". Έπειτα από τις βουλευτικές εκλογές του Νοεμβρίου του 2003, κατήγγειλε μαζί με άλλους πολιτικούς τα αποτελέσματα και παρότρυνε τους υποστηρικτές της Αντιπολίτευσης να βγουν στους δρόμους σε ένδειξη διαμαρτυρίας.

## Πρώτη προσωρινή θητεία στην προεδρία
Έπειτα από την παραίτηση του Σεβαρντνάτζε στις 23 Νοεμβρίου του 2003, με βάση το Σύνταγμα, η Μπουρτζανάτζε έγινε προσωρινά Πρόεδρος. Από τις πρώτες ενέργειές της ήταν να ζητήσει την αποκατάσταση της ηρεμίας και της τάξης στη χώρα.

Ηττήθηκε στις προεδρικές εκλογές του Ιανουαρίου του 2004 από το Μιχαήλ Σαακασβίλι, ο οποίος ανέλαβε καθήκοντα στις 25 Ιανουαρίου του 2004. Το νέο Κοινοβούλιο εξελέγη στις 28 Μαρτίου του 2004 και η Μπουρτζανάτζε επέστρεψε στην προεδρία της Βουλής, από τις 22 Απριλίου του 2004.

## Δεύτερη θητεία στην προεδρία
Έπειτα από ένταση, ο Σαακασβίλι προκήρυξε πρόωρες εκλογές για τον Ιανουάριο του 2008. Έτσι παραιτήθηκε και για δεύτερη φορά η Μπουρτζανάτζε έγινε Πρόεδρος προσωρινά στις 25 Νοεμβρίου του 2007.

Σύμφωνα με το Σύνταγμα οι εξουσίες του Σαακασβίλι περιήλθαν ξανά στην πρόεδρο του κοινοβουλίου και πολιτικό του σύμμαχο. Μετά τη νίκη του στις προεδρικές εκλογές, τον Ιανουάριο του 2008, ο Σαακασβίλι επέστρεψε στην προεδρία.

## Παραπομπές


Κατηγορία:Πρόεδροι της Γεωργίας
Κέβιν Ραντ

Ο **Κέβιν Ραντ ** (*Kevin Michael Rudd*, 21 Σεπτεμβρίου 1957-) είναι ο ηγέτης του Αυστραλιανού Εργατικού Κόμματος και διετέλεσε πρωθυπουργός της Αυστραλίας από τις 27 Ιουνίου 2013 ως τις 18 Σεπτεμβρίου 2013. Υπηρέτησε ξανά στην ηγεσία του κόμματος και στην πρωθυπουργία από τον Δεκέμβριο του 2007 έως το 2010. Είναι ο πρώτος πρώην πρωθυπουργός που επέστρεψε στην εξουσία από τον Ρόμπερτ Μένζις, το 1949.

## Βιογραφία
Γεννήθηκε στο 1957 στην Νάμπουρ του Κουίνσλαντ και μεγάλωσε σε μια φάρμα στην πολιτεία αυτή.

Ο πατέρας του, μέλος του Εθνικού Κόμματος της Αυστραλίας, πέθανε όταν ο Ραντ ήταν 11 χρονών και η οικογένεια υποχρεώθηκε να εργαστεί σκληρά και τελικά να εγκαταλείψει το αγρόκτημα. Ο Κέβιν έγινε μέλος του Αυστραλιανού Εργατικού Κόμματος σε ηλικία 15 ετών, το 1972.
Σπούδασε στο Εθνικό Πανεπιστήμιο στην Καμπέρα και αποφοίτησε με άριστα. Έκανε σπουδές στην κινέζικη γλώσσα και στην Ιστορία της Κίνας. Απέκτησε ο ίδιος ένα κινέζικο όνομα  (陸克文, Lù Kèwén;) ενώ ήταν φοιτητής στο πανεπιστήμιο. Το 1981 παντρεύτηκε την Τερέζ Ρέιν και απέκτησαν μαζί τρία παιδιά: ένα κορίτσι και δύο αγόρια.

## Πολιτική καριέρα
Ο Ραντ εργάστηκε στο Υπουργείο Εξωτερικών της χώρας του από το 1981 ως το 1988. Στη συνέχεια υπηρέτησε μαζί με τη γυναίκα του σε πρεσβείες του εξωτερικού, όπως στη Σουηδία και στην Κίνα. Στις αρχές της δεκαετίας του ' 90 είχε ήδη επιστρέψει στη χώρα του και από το 2001 ως το 2005 ήταν βουλευτής και σκιώδης υπουργός Εξωτερικών από την Αντιπολίτευση. 

Στις 4 Δεκεμβρίου του 2006 εξελέγη πρόεδρος του Εργατικού Κόμματος με 49  ψήφους έναντι 39 για τον Κιμ Μπέζλεϊ.

## Εκλογική νίκη το 2007
Το κόμμα του κέρδισε νίκη στις γενικές εκλογές στις 24 Νοεμβρίου του 2007 και αποκαθήλωσε από την εξουσία τους Συντηρητικούς και Φιλελεύθερους του Τζον Χάουαρντ, οι οποίοι κυβερνούσαν ανελλιπώς από το 1996.

Ο Ραντ ορκίστηκε από το Γενικό Κυβερνήτη ο 26ος Πρωθυπουργός της Αυστραλίας, στις 3 Δεκεμβρίουτου 2007. 

Έχει υποσχεθεί ένα νέο ηγετικό μοντέλο και κατά τη δέσμευσή του, υπέγραψε (την πρώτη ημέρα που ανέλαβε καθήκοντα) το Πρωτόκολλο του Κιότο για τις κλιματικές αλλαγές, ενώ έχει υποσχεθεί και να αποσύρει τους Αυστραλούς στρατιώτες από το Ιράκ.

Ο Ραντ στις 13 Φεβρουαρίου του 2008 ζήτησε επίσημα συγγνώμη  από τους ιθαγενείς της λεγόμενης "Ληστευμένης Γενεάς" εκ μέρους του αυστραλιανού κοινοβουλίου,πράξη την οποία επιδοκίμασε και ο Πάπας Βενέδικτος ΙΣΤ΄ κατά την επίσκεψη του στην Αυστραλία το ίδιο έτος.

Στις 24 Ιουνίου 2010 εξελέγη νέα ηγέτης του Εργατικού Κόμματος η Τζούλια Γκίλαρντ, η οποία τον διαδέχθηκε και στην πρωθυπουργία. Από τις 14 Σεπτεμβρίου 2010 ως το Φεβρουάριο του 2012, ο Ραντ υπηρέτησε στη θέση του Υπουργού Εξωτερικών της Αυστραλίας.

## Δεύτερη θητεία στην πρωθυπουργία
Έπειτα από τη νίκη του Ραντ στις εκλογές για την ηγεσία του Εργατικού Κόμματος στις 26 Ιουνίου 2013, η Τζούλια Γκίλαρντ παραιτήθηκε από πρωθυπουργός. Ως αποτέλεσμα, ο Ραντ ορκίστηκε για δεύτερη φορά στην πρωθυπουργία στις 27 Ιουνίου.

## Παραπομπές


## Εξωτερικοί σύνδεσμοι

* Επίσημη κοινοβουλευτική ιστοσελίδα 

Κατηγορία:Πρωθυπουργοί της Αυστραλίας
Εθνόσημο της Αμπχαζίας

μικρογραφία|150px|Το εθνόσημο της Αμπχαζίας

Το **[[εθνόσημο]] της [[Αμπχαζία]]ς**, μη διεθνώς αναγνωρισμένης δημοκρατίας, καθιερώθηκε από το Ανώτατο Σοβιέτ της Αμπχαζίας στις 23 Ιουλίου του 1992, έπειτα από την απόσχιση της χώρας από τη Γεωργία.

Το εθνόσημο είναι ένας θυρεός που χωρίζεται κάθετα σε λευκό και πράσινο. Πάνω σε αυτόν υπάρχουν περιγράμματα σε χρώμα χρυσαφί.

* Στη βάση βρίσκεται ένα οκτάκτινο αστέρι, στο πάνω μέρος του λευκού και πράσινου φόντου υπάρχουν δύο οκτάκτινα αστέρια.

* Στο κέντρο του θυρεού βλέπουμε έναν αναβάτη σε άλογο, ο οποίος ρίχνει ένα βέλος με κατεύθυνση προς τα αστέρια και καλπάζει σε μεγαλόπρεπο άλογο, που λέγεται *Arash*. Αυτή η σκηνή προέρχεται από το έπος *Narts*.

Το πράσινο συμβολίζει τη νιότη και τη ζωή, ενώ το λευκό συμβολίζει την πνευματικότητα. Τα αστέρια εκπροσωπούν το ήλιο, καθώς επίσης και την ένωση της Ανατολής με τη Δύση.

## Ιστορικά εθνόσημα

## Πηγές
* Σημαίες της Αμπχαζίας

Αμπχαζια
Κατηγορία:Αμπχαζία
Μαρίνα Τσβετάγεβα

Η **Μαρίνα Ιβάνοβνα Τσβετάγεβα** ή **Τσβετάγιεβα** (*Мари́на Ива́новна Цвета́ева*, 8 Οκτωβρίου 1892 - 31 Αυγούστου 1941) ήταν Ρωσίδα συγγραφέας.

## Βιογραφία
Γεννήθηκε στη Μόσχα το 1892. Ο πατέρας της ήταν καθηγητής ιστορίας στο Πανεπιστήμιο της Μόσχας. Από το 1902 μέχρι το 1906 έζησε στη Γένοβα. Το 1906 πήγε σχολείο στη Λωζάνη και το 1908 πήγε στο Παρίσι για να σπουδάσει ιστορία της φιλολογίας. Το 1910 τύπωσε την πρώτη της ποιητική συλλογή. Παντρεύτηκε το 1912. Το 1917 έζησε τη Ρώσικη επανάσταση, ενώ ο άντρας της πολεμούσε ενάντια στους Μπολσεβίκους. Το 1920 έχασε τη μια της κόρη. Το 1922 έφυγε για το Βερολίνο και την Πράγα και το 1925 πήγε με την οικογένειά της στο Παρίσι, όπου έμεινε για 14 χρόνια. Το 1939 γύρισε στη Ρωσία, όπου το περιβάλλον ήταν ιδιαίτερα εχθρικό. Το 1941 οδηγήθηκε στη Γελαμπούγκα (Ταταρστάν) όπου και αυτοκτόνησε.

Τα ποιήματά της ήταν επηρεασμένα από την περίπλοκη προσωπικότητά της, τις σχέσεις της και τα συναισθήματά της.

## Παραπομπές


## Εξωτερικοί σύνδεσμοι

* Marina Tsvetaeva (1892-1941) Στα Ρωσικά και τα Αγγλικά
* Μαρίνα Τσβετάγιεβα, Μια πυρπολημένη φωνή, Ελευθεροτυπία, 28/03/2003
* Το πορτρέτο μιας κορυφαίας των ρωσικών γραμμάτων, H μπαλάντα του αυτοχειριασμού, Λίζυ Τσιριμώκου, Κυριακή 7 Σεπτεμβρίου 2003, ΤΟ ΒΗΜΑ
* Μεταφράσεις ποιημάτων της Μαρίνας Τσβετάγεβα, Γιώργος Σοϊλεμεζίδης

Κατηγορία:Αυτόχειρες καλλιτέχνες
Κατηγορία:Ρώσοι ποιητές
Σημαία της Αμπχαζίας

right|thumb|230px|Σημαία της Αμπχαζίας

Η **[[σημαία]] της [[Αμπχαζία|Αμπχαζίας]]** δημιουργήθηκε το 1991 από το Β. Γκαμγκία.  Το σχέδιο του κόκκινου τετραγώνου βασίζεται στο πανό του μεσαιωνικού Βασιλείου της Αμπχαζίας. Η ανοικτή παλάμη (δεξί χέρι) συμβολίζει την εθνική υπόσταση. Ακόμα και αν δεν ήταν ο αρχικός σκοπός να σημαίνει αυτό, τα επτά αστέρια στο τετράγωνο έχουν από τότε επανερμηνευτεί και εκπροσωπούν τις 7 ιστορικές περιοχές της χώρας- Σαντζέν, Μπζιπ, Γκουμάα, Αμπζίβα, Σαμουρζακάν, Νταλ-Τσαμπάλ και Πσχούι-Αϊμπγκά.
 
Οι επτά πράσινες και λευκές λωρίδες βασίζονται στην Ορεινή Δημοκρατία του Βορείου Καυκάσου, την οποία η Αμπχαζία θεωρεί δικό της τμήμα μετά τον Πρώτο Παγκόσμιο Πόλεμο. Το 7 είναι ιερός αριθμός για τους Αμπχάζιους και οι πράσινες και άσπρες γραμμές αντιπροσωπεύουν την ανοχή να συνυπάρχουν το Ισλάμ και ο Χριστιανισμός.

## Αυτόνομη Σοσιαλιστική Σοβιετική  Δημοκρατία της Αμπχαζίας

Η σημαία της Αυτόνομης Σοσιαλιστικής Σοβιετικής  Δημοκρατίας της Αμπχαζίας εισήχθη το 1978 και χρησιμοποιήθηκε ως την κατάρρευση της ΕΣΣΔ, το 1991. Η προηγούμενη σημαία που χρησιμοποιήθηκε από το 1931 ως το 1978 ήταν πανομοιότυπη με τη σημαία της σοβιετικής Γεωργίας και το 1978 προστέθηκε το όνομα της σοβιετικής Αμπχαζίας στα αμπχαζιανά .


File:Flag of Abkhazian SSR.svg| Σημαία της Σοσιαλιστικής Σοβιετικής  Δημοκρατίας της Αμπχαζίας (1925&ndash;1931)
File:Flag of Abkhazian ASSR.svg| Σημαία της Σοσιαλιστικής Σοβιετικής  Δημοκρατίας της Αμπχαζίας που εισήχθη το 1978


## Παραπομπές


Αμπχαζια
Κατηγορία:Αμπχαζία
Ρετσίνα Μαλαματίνα

thumb|Ρετσίνα Μαλαματίνα στο κλασικό μπουκάλι και με τα ανάλογα ποτηράκια.
Η **Μαλαματίνα** είναι γνωστή μάρκα ρετσίνας. Το όνομα προέρχεται από τον Κωνσταντίνο Μαλαματίνα ο οποίος ίδρυσε την εταιρεία το 1895 στην Αλεξανδρούπολη.

Η ρετσίνα Μαλαματίνα παράγεται κυρίως από δύο ποικιλίες σταφυλιών, το Σαββατιανό και τον Ροδίτη, μέσω λευκής οινοποίησης. Η προσθήκη μικρής ποσότητας ρητίνης πεύκου κατά τη ζύμωση, δίνει τη χαρακτηριστική γεύση ρετσίνας.

Το παραγωγικό κέντρο της «Ε. Μαλαματίνα & Υιός ΑΕΒΕ» βρίσκεται στην Εύβοια. Εκεί είναι εγκατεστημένα τα έξη οινοποιεία της που τροφοδοτούν το εμφιαλωτήριο στην έδρα της εταιρίας στο Καλοχώρι Θεσσαλονίκης

## Λογότυπο
Το λογότυπο στην ετικέτα του μπουκαλιού και στο καπάκι απεικονίζει έναν άνθρωπο να πίνει ένα ποτήρι κρασί, ενώ ένα κλειδί του κουρδίζει το στομάχι. Οι παλιές ετικέτες ανέγραφαν πλάι στην εικόνα και: *γεύσις - υγεία*.http://www.malamatina.gr/downloads.php?id=7

## Εξωτερικοί σύνδεσμοι
* Η ιστοσελίδα της Μαλαματίνας

Κατηγορία:Ελληνικό κρασί
Κατηγορία:Ελληνικά εμπορικά σήματα
Γαλλικό Σουδάν

thumb|200px|Η σημαία του Γαλλικού Σουδάν.
**Γαλλικό Σουδάν** ονομαζόταν επί γαλλικής αποικιοκρατίας το κράτος της Δυτικής Αφρικής με πρωτεύουσα τη Μπαμάκο. Είναι το σημερινό Μάλι το οποίο είχε πάρει αυτή την ονομασία από τους Γάλλους όταν για πολύ μικρό χρονικό διάστημα η Σενεγάλη και το Μάλι ενώθηκαν ως μία ενιαία χώρα, το Γαλλικό Σουδάν, το οποίο συνέχισε να ονομάζεται έτσι και μετά την διάσπαση των 2 σημερινών κρατών, μέχρι την ανεξαρτησία της χώρας (του Μάλι).

## Πηγές
*Asante magazine - Φυλές του κόσμου, Ντόγκον
*Sudan Merriam Webster Dictionary - Mali, French Sudan

Κατηγορία:Ιστορία της Σενεγάλης
Κατηγορία:Ιστορία του Μάλι
Κατηγορία:Πρώην γαλλικές αποικίες
Αίμη

μικρογραφία|δεξιά|Συντακτικός τύπος της αίμης
Η **αίμη** (haem ή heme) είναι δακτυλιοειδής χημική ένωση που περιέχει ένα ιόν σιδήρου δεσμευμένο στο κέντρο ενός ετεροκυκλικού πορφυρινικού δακτυλίου. Η αίμη συμμετέχει συχνά ως προσθετική ομάδα σε πρωτεΐνες, όπως για παράδειγμα στην αιμοσφαιρίνη και την μυοσφαιρίνη, δίνοντας τόσο στο αίμα όσο και στους μυς το χαρακτηριστικό κόκκινο χρώμα.

Ίχνη αίμης, καθώς και χλωροφύλλης εντοπίσθηκαν σε πετρελαϊκά κοιτάσματα και οδήγησαν τους γεωλόγους στο βάσιμο συμπέρασμα για την βιολογική προέλευση του πετρελαίου.

## Πηγές
**Νεώτερον Εγκυκλοπαιδικόν Λεξικόν Ηλίου* τ.1ος σ.835
**Λεξικό Βιολογίας Collins*

Κατηγορία:Οργανομεταλλικές ενώσεις
Κατηγορία:Ενώσεις σιδήρου
Κατηγορία:Τετραπυρρόλια
Χλωροφύλλη

right|thumb|125px|Μόριο χλωροφύλλης α.
thumb|205px|right|Η χλωροφύλλη συγκεντρώνεται στους χλωροπλάστες των φυτικών κυττάρων.
Στη Βιολογία με τον όρο **χλωροφύλλη** χαρακτηρίζεται μια ολόκληρη ομάδα χρωστικών ουσιών, που προσδίδουν το πράσινο χρώμα σχεδόν σε όλα τα φυτά. Εντοπίζεται σε οποιοδήποτε σημείο του φυτού που βρίσκεται εκτεθειμένο στο ηλιακό φως ή σε τεχνητό φωτισμό. Οι χρωστικές αυτές ουσίες περιέχονται στα οργανίδια των φυτικών κυττάρων που ονομάζονται χλωροπλάστες.

Από χημικής άποψης η χλωροφύλλη είναι μια πορφυρίνη που περιέχει μαγνήσιο σε διάφορες αλυσίδες, δημιουργώντας έτσι διάφορες κατηγορίες όπως: χλωροφύλλη *α*, (κυανοπράσινη), χλωροφύλλη *β*, (κιτρινοπράσινη), χλωροφύλλη *γ* και χλωροφύλλη *δ*. Τυπικά, οι χλωροφύλλες α και β ανευρίσκονται στα ανώτερα φυτά. Οι χλωροφύλλες γ και δ ανευρίσκονται, επιπρόσθετα, στα φύκη. Μια συγγενής χρωστική ουσία είναι η βακτηριοχλωροφύλλη, που απαντάται στα φωτοσυνθετικά βακτήρια, π.χ. στα κυανοβακτήρια.

Λειτουργικά η χλωροφύλλη χρησιμεύει στην απορρόφηση ενέργειας φωτός για την επιτέλεση της λειτουργίας της φωτοσύνθεσης.

Ίχνη χλωροφύλλης, καθώς και αιμίνης εντοπίσθηκαν στα πετρελαϊκά κοιτάσματα όπου οδήγησαν τους γεωλόγους στο βάσιμο συμπέρασμα προέλευσης του πετρελαίου.

## Δείτε επίσης
*Φυκοχολίνη

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμος 8ος, σελ. 669
* *Λεξικό Βιολογίας Collins*

## Εξωτερικοί σύνδεσμοι
* 
* 

Κατηγορία:Χρωστικές
Κατηγορία:Φωτοσύνθεση
Κατηγορία:Ενώσεις μαγνησίου
Κατηγορία:Τετραπυρρόλια
Συστάδα Αντιπάρου

Με τον ναυτικό όρο **συστάδα Αντιπάρου** χαρακτηρίζεται το σύνολο των νησίδων που βρίσκονται νοτιοδυτικά της νήσου Πάρου και πέριξ της μεγαλύτερης αυτών της Αντιπάρου που κείται στο μέσον αυτών. Την Συστάδα Αντιπάρου αποτελούν οι παρακάτω 25 νησίδες και βραχονησίδες οι οποίες χωρίζονται άτυπα σε τρεις ομάδες:

## Α' Ομάδα
*Η Αντίπαρος
*Το Πουρί, 
*Ο Μαύρος Τούρλος, πολύ μικρή βραχονησίδα, 
*Ο Κόκκινος Τούρλος, πολύ μικρή βραχονησίδα, 
*Ο Κάβουρας, μικρή νησίδα, 
*Το Διπλό, νησίδα, 
*Ο Μαγρινές, μικρή βραχονησίδα 
*Το Σάλαγκο ή Σαλιαγκός, μικρή βραχονησίδα, επί της οποίας εντοπίσθηκε αρχαίος οικισμός. 
*Το Ρευματονήσι, μικρή νησίδα, 
Όλες οι παραπάνω εννέα (9) νησίδες και βραχονησίδες βρίσκονται περιμετρικά του βορείου τμήματος της Αντιπάρου με αρκετές από αυτές να οριοθετούν το βόρειο στόμιο του Στενού Αντιπάρου. 
## Β' Ομάδα
*Ο Άγιος Αντώνιος, πολύ μικρή βραχονησίδα, 
*Το Μάρμαρα, πολύ μικρή βραχονησίδα, 
*Ο Τούρλος ή Τούρνα, μικρή νησίδα, 
*Η Καμπάνα, μικρότερη νησίδα και νότια της προηγουμένης 
*Η Πρέζα, μικρή νησίδα, 
*Η Γλαροπούντα, μικρή νησίδα, 
*Το Τηγάνι, ή Τσέσκα, μικρή νησίδα, 
*Η Παντιερονήσι ή Πάντιερος, μικρή νησίδα, 
*Η Πεταλίδα, μικρή νησίδα, 
*Το Κυδώνι, πολύ μικρή βραχονησίδα, 
*και οι βράχοι Πεταλίδες, βραχονησίδες, 
Όλη η δεύτερη αυτή παραπάνω ομάδα έντεκα (11) νησίδων και βραχωνησίδων βρίσκεται ανατολικά της Αντιπάρου, περί το μέσον του Στενού της Αντιπάρου και περισσότερο κοντά στη Πάρο. 

## Γ' Ομάδα
Νοτιοδυτικά της Αντιπάρου βρίσκονται οι παρακάτω πέντε (5) νησίδες και βραχονησίδες:
*Ο Ξιφιός, βραχονησίδα, 
*Το Τσιμηντήρι ή Κοιμητήριο 
*Το Δεσποτικό ή Δρεπέσινθος (η αρχαία Πρεπέσινθος) 
*Το Στρογγυλό (ή Στρογγυλή) επί του οποίου υφίσταται φάρος τύπου Άγκα, προς βοήθεια της ναυσιπλοΐας, 
* και η Κάλικα, βορεοδυτικά του προηγουμένου, 

## Σημείωση
# Η προσέγγιση στη **συστάδα της Αντιπάρου** κατά τη διάρκεια της νύκτας είναι αρκετά επικίνδυνη χωρίς απαραίτητα ναυτιλιακά όργανα (ραντάρ, βυθόμετρο, γυροσκοπική πυξίδα) και σύγχρονο ενημερωμένο ναυτικό χάρτη, για σωστές διοπτεύσεις. 
# Οι γεωγραφικές συντεταγμένες που παρατίθενται θα πρέπει να εκλαμβάνονται μόνο ως ενδεικτικές της θέσης των νησίδων και όχι ως απόλυτες εκ του γεγονότος ότι από χάρτη σε χάρτη (ελληνικού ή ξένου) παρατηρούνται μικρές μεν αλλά ουσιώδεις, για τη συγκεκριμένη περιοχή, αποκλίσεις.
# Πολύ σημαντικές πληροφορίες για προσέγγιση, διάπλου και προσόρμιση στη περιοχή αυτή παρέχουν ο Ελληνικός Πλοηγός τόμος Β΄, καθώς και ο ναυτικός χάρτης ελληνικής έκδοσης **Χ.Ε.Ε. 423/2**, που αποτελούν επίσημες εκδόσεις της Υδρογραφικής Υπηρεσίας. Ο δε εφοδιασμός αυτών κρίνεται επιβεβλημένος.   

Κατηγορία:Βραχονησίδες της Αντιπάρου
Θερμική μηχανή

**Θερμική μηχανή ** ονομάζεται οποιαδήποτε μηχανολογική διάταξη, η οποία μετατρέπει θερμική ενέργεια, σε μηχανικό έργο, (όπως π.χ. ατμομηχανές, ατμοστρόβιλοι,μηχανές εξωτερικής κάυσης και μηχανές εσωτερικής καύσης), ή μεταφέρει θερμότητα από μια δεξαμενή υψηλής θερμοκρασίας σε μία δεξαμενή χαμηλότερης θερμοκρασίας, καταναλώνοντας μηχανικό έργο που παρέχεται από κινητήρα (όπως π.χ. ψυκτικές μηχανές, αντλίες θερμότητας κ.λπ.).

Η λειτουργία των θερμικών μηχανών υπόκεινται στους νόμους της θερμοδυναμικής.
Τα **κύρια μέρη** μιας θερμικής μηχανής είναι:
α) Μια πηγή υψηλής θερμοκρασίας Thot που στο εξής θα ονομάζεται θερμοδοχείο υψηλής θερμοκρασίας
β) Ένα μέσο Μ υγρό ή συνηθέστερα αέριο , που παίρνοντας θερμότητα Qh από το θερμοδοχείο υψηλής θερμοκρασίας εκτελεί κυκλική μεταβολή (θερμοδυναμικό κύκλο), παράγοντας έργο.
γ) Μια πηγή θερμότητας σε χαμηλή θερμοκρασία Τcold που στο εξής θα ονομάζεται ψυχρόδοχείο χαμηλής θερμοκρασίας και στην οποία αποβάλλεται σε κάθε κύκλο θερμότητα Qc από το μέσο Μ.

## Δείτε επίσης
* Μηχανή Carnot

## Πηγές
* "Εγκυκλοπαίδεια Πάπυρος Larousse Britannica" τομ.28ος, σελ.17.
* Ίδρυμα Ευγενίδου, Βιβλιοθήκη Μηχανικού: Κινητήριες μηχανές Αθήνα σελ.36 κ.έ.

## Εξωτερικοί σύνδεσμοι
* Θερμική μηχανή

Κατηγορία:Θερμοδυναμική

Κατηγορία:Ενεργειακή τεχνολογία
Κατηγορία:Μετατροπή ενέργειας
Κατάλογος φυσικών δορυφόρων ηλιακού συστήματος

thumb|400px|Μερικοί δορυφόροι, μικροί πλανήτες και κομήτες του Ηλιακού Συστήματος σε κλίμακα (οι μεγάλοι πλανήτες δεν είναι σε κλίμακα)
thumb|330x330px|Επιλεγμένοι δορυφόροι, με τη Γη σε κλίμακα. Δεκαεννέα δορυφόροι, οι οποίοι είναι αρκετά μεγάλοι ώστε να είναι στρογγυλοί, και δύο, ο Τιτάνας και ο Τρίτωνας, έχουν και ατμόσφαιρα.
Το ηλιακό μας σύστημα περιλαβάνει 428 γνωστούς φυσικούς δορυφόρους ή αλλιώς φεγγάρια, εξαιρώντας βέβαια αυτούς που περιφέρονται γύρω από τους αστεροειδείς. Παράλληλα, δεκαεννέα δορυφόροι είναι αρκετά μεγάλοι ώστε να υφίστανται υδροστατική ισορροπία και έτσι θα θεωρούνταν πλανήτες ή πλανήτες νάνοι εάν βρίσκονταν σε τροχιά γύρω από τον Ήλιο.

Η πρώτη ανακάλυψη δορυφόρου, αν εξαιρέσουμε τη Σελήνη, πραγματοποιήθηκε από τον Γαλιλαίο το 1610, ο οποίος ανακάλυψε τους τέσσερις μεγάλους *δορυφόρους* του Δία. Κατά τους επόμενους τρεις αιώνες η έρευνα για την ανακάλυψη περαιτέρω φεγγγαριών στο ηλιακό σύστημα έμεινε σχεδόν στατική. Το έναυσμα δόθηκε ξανά από το 1970 και μετά μέσω των διαστημικών αποστολών για την εξερεύνηση των πλανητών, κυρίως του Βόγιατζερ 1 και του Βόγιατζερ 2. Η ανάπτυξη μεγάλων επίγειων τηλεσκοπίων έπαιξε, επίσης, πολύ σημαντικό ρόλο.

Ακολουθεί κατάλογος των δορυφόρων των πλανητών και των πλανητών νάνων του ηλιακού μας συστήματος. Οι δορυφόροι των οποίων το όνομα είναι έντονο έχουν σφαιρικό ή σχεδόν σφαιρικό σχήμα.

## [[Γη]]
Η Γη έχει ένα μόνο φυσικό δορυφόρο, τη Σελήνη.

## [[Άρης (πλανήτης)|Άρης]]
Ο Άρης έχει 2 φυσικούς δορυφόρους, τον Φόβο και τον Δείμο.

## [[Δίας (πλανήτης)|Δίας]]
Ο Δίας έχει 97 γνωστούς φυσικούς δορυφόρους.

## [[Κρόνος (πλανήτης)|Κρόνος]]

Ο Κρόνος έχει 274 γνωστούς φυσικούς δορυφόρους.

## [[Ουρανός (πλανήτης)|Ουρανός]]
Ο Ουρανός έχει 29 γνωστούς φυσικούς δορυφόρους.

## [[Ποσειδώνας (πλανήτης)|Ποσειδώνας]]
Ο Ποσειδώνας έχει 16 γνωστούς φυσικούς δορυφόρους.

## [[Πλούτωνας (πλανήτης νάνος)|Πλούτωνας]]
Ο Πλούτωνας (ο οποίος θεωρείται πλέον πλανήτης νάνος) έχει 5 γνωστούς φυσικούς δορυφόρους.

## [[Χαουμέια (πλανήτης νάνος)|Χαουμέια]]
Η Χαουμέια (η οποία θεωρείται πλανήτης νάνος) έχει 2 γνωστούς φυσικούς δορυφόρους, τη Χιιάκα και τη Ναμάκα.

## [[Μακεμάκε (πλανήτης νάνος)|Μακεμάκε]]
Ο Μακεμάκε (ο οποίος θεωρείται πλανήτης νάνος) έχει 1 γνωστό φυσικό δορυφόρο.

## [[Έρις (πλανήτης νάνος)|Έρις]]
Η Έρις (η οποία θεωρείται πλανήτης νάνος) έχει 1 γνωστό φυσικό δορυφόρο, τη Δυσνομία.

## Παραπομπές

Κατηγορία:Ηλιακό Σύστημα
Κατηγορία:Φυσικοί δορυφόροι
Φυσικοι δορυφοροι
Κατηγορία:Δορυφόροι
Μίροσλαβ Πετσάρσκι

Ο **Μίροσλαβ Πετσάρσκι** (Σερβικά: Мирослав Пецарски), είναι Σέρβος πρώην καλαθοσφαιριστής γεννημένος στις 21/3/1967. Για να αγωνιστεί στο ελληνικό πρωτάθλημα απέκτησε την ελληνική υπηκοότητα και συμμετείχε ως ομογενής με δεύτερο όνομα Μυλωνάς. Αγωνιζόταν στη θέση του πάουερ φόργουορντ και του σέντερ.

Το 1987 με την εθνική εφήβων της Γιουγκοσλαβίας κατέκτησε το χρυσό μετάλλιο στο παγκόσμιο πρωτάθλημα εφήβων στο Μπόρμιο.

Το 1989 κατέκτησε το κύπελλο Κόρατς με την Παρτιζάν Βελιγραδίου απέναντι στην ιταλική Παλακανέστρο Καντού, ενώ το 1988 είχε συμμετάσχει στο φάιναλ φορ της Γάνδης.

Το 1993 με τον Άρη κατέκτησε το Κύπελλο Κυπελλούχων στο Τορίνο απέναντι στην Εφές Πίλσεν. Με τη φανέλα του Άρη κατέκτησε το Κύπελλο Ελλάδας το 1992 και ήταν φιναλίστ κυπέλλου  το 1993.

Το 1996 με τον Παναθηναϊκό κατέκτησε το Κύπελλο Πρωταθλητριών απέναντι στην Μπαρτσελόνα και το κύπελλο Ελλάδος την ίδια χρονιά. Το 1995 είχε κατακτήσει με τον ΠΑΟ την τρίτη θέση στην Ευρώπη στο φάιναλ φορ της Σαραγόσα.

Έχει φορέσει ακόμα τη φανέλα του Πανιωνίου και των Καντού, Σολέ, Χιχόν.

## Παραπομπές


## Εξωτερικοί σύνδεσμοι
*Βιογραφικό (αγγλικά)

Κατηγορία:Σέρβοι καλαθοσφαιριστές
Κατηγορία:Γιουγκοσλάβοι καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Παλλακανέστρο Καντού
Κατηγορία:Καλαθοσφαιριστές Χιχόν
Κατηγορία:Καλαθοσφαιριστές Σολέ Μπασκέτ
Κατηγορία:Καλαθοσφαιριστές Παρτιζάν Βελιγραδίου
Κατηγορία:Πάουερ φόργουορντ
Κατηγορία:Σέντερ
PCI Express

[thumb|240px|Οι δύο τύποι [πρίζα|πρίζας PCIe- (κίτρινο χρώμα) σε σύγκριση με αυτήν του παλαιότερου PCI: 1. **PCIe x1** (κίτρινο χρώμα, επάνω) 2. **PCIe x16** (κίτρινο χρώμα, κάτω) 3. PCI  (μπεζ χρώμα) 4. PCI (μπεζ χρώμα)]]
Το υλικό δίαυλου ηλεκτρονικού υπολογιστή τύπου **PCI-Express** ή απλά **PCIe** (αγγλ. *Peripheral Component Interconnect Express*) παρουσιάστηκε το 2004 από την κατασκευαστική εταιρεία Intel για να αντικαταστήσει τους προηγούμενους διαύλους PCI και AGP στον εξοπλισμό των ηλεκτρονικών υπολογιστών. Χρησιμεύει για την ένωση πρόσθετων καρτών μονάδων με την ομάδα των κεντρικών ολοκληρωμένων κυκλωμάτων στην μητρική πλακέτα του υπολογιστή.

## Περιγραφή του διαύλου
Σε σύγκριση με τον παλαιότερο δίαυλο PCI, ο δίαυλος PCIe δεν είναι κοινό σύστημα διαύλων, αλλά σύνολο χωριστών σειριακών απευθείας συνδέσεων. Η μεταφορά των δεδομένων γίνεται μέσω παρόδων, ενώ κάθε πάροδος αποτελείται από ένα ζεύγος αγωγών για την εκπομπή και ένα δεύτερο ζεύγος αγωγών για την λήψη των δεδομένων. Η σύνδεση των παρόδων μεταξύ της ομάδας των κεντρικών ολοκληρωμένων κυκλωμάτων και των πρόσθετων υλικών (τις κάρτες δηλαδή) γίνεται με την βοήθεια ηλεκτρονικού μεταγωγέα. Για την κωδικοποίηση των δεδομένων εφαρμόζεται ο κώδικας 8B10B.

Παρόλο που ο τρόπος λειτουργίας του είναι εντελώς αντίθετος με αυτόν του παλαιότερου υλικού, το PCIe είναι πλήρως συμβατό και οι κάρτες που χρησιμοποιούνται δεν επιβάλουν καμία ανάγκη μετατροπής, ούτε στο λειτουργικό σύστημα, αλλά ούτε και σε οδηγούς και λογισμικά.

Ο δίαυλος PCIe είναι πλήρως διπλής κατεύθυνσης επικοινωνίας με ταχύτητα 1,25&nbsp;GHz, η οποία θεωρητικά επιτρέπει ως μέγιστη ταχύτητα μεταφοράς δεδομένων τα 250&nbsp;MByte/s για κάθε πάροδο προς κάθε κατεύθυνση. Στην πραγματικότητα γίνονται εφικτές ταχύτητες των 240&nbsp;MByte/s, όταν μεταφέρονται δεδομένα μεγάλης διάρκειας.

Όταν χρησιμοποιείται μόνο μία πάροδος, τότε ο δίαυλος ονομάζεται PCIe&nbsp;x1. Οι πάροδοι μπορούν να χρησιμοποιούνται και σε συνδυασμό, έτσι ώστε να αυξάνεται η ταχύτητα.
* PCIe&nbsp;x1 - χρησιμοποιεί μία πάροδο
* PCIe&nbsp;x4 - χρησιμοποιεί τέσσερις παρόδους
* PCIe&nbsp;x16 - χρησιμοποιεί δέκα έξι παρόδους
* PCIe&nbsp;x32 - χρησιμοποιεί τριάντα δύο παρόδους

Συνήθως χρησιμοποιείται ο τύπος PCIe&nbsp;x1 ως αντικαταστάτης του παλαιότερου PCI, ενώ για τις κάρτες γραφικών χρησιμοποιείται ο τύπος PCIe&nbsp;x16ως αντικαταστάτης του παλαιότερου AGP.

Στους επαγγελματικούς επεξεργαστές χρησιμοποιούνται επιπλέον οι τύποι x4, x8 και x32.

Τα βύσματα των διαφόρων τύπων είναι συμβατά προς τα πάνω, δηλαδή βύσματα με μικρότερο αριθμό στον τύπο χωράνε σε πρίζες με τον ίδιο ή μεγαλύτερο αριθμό στον τύπο. Σε αυτή την περίπτωση, οι πάροδοι που δεν τροφοδοτούνται μένουν ανενεργοί.

## Εκδόσεις

## Παραπομπές


## Βιβλιογραφία

* Brad Congdon: *PCI Express System Architecture*, Addison Wesley, 2003, ISBN 0-321-15630-7

## Εξωτερικοί σύνδεσμοι
* η προδιαγραφή του PCI-Express 
* Σύντομη περιγραφή του PCI Express 

Κατηγορία:Δίαυλοι υπολογιστή
Πέτρος Κατσαΐτης

Ο **Πέτρος Κατσαΐτης** ήταν θεατρικός συγγραφέας ιστορικός και ποιητής από την Κεφαλληνία, εκπρόσωπος του λογοτεχνικού ρεύματος που αποκαλείται συνήθως επτανησιακό θέατρο. 

## Βίος
Γεννήθηκε περίπου στα μέσα του 17ου αιώνα μεταξύ του 1660 και 1665, πιθανώς στο Ληξούρι Κεφαλληνίας και απεβίωσε μετά από περιπετειώδη βίο στον ίδιο τόπο μεταξύ του 1737 και 1742. Φέρεται πως έλαβε μέρος στον ενετοτουρκικό πόλεμο, η λήξη του οποίου βρήκε τους Ενετούς κύριους της Πελοποννήσου βάσει της συνθήκης του Κάρλοβιτς. Μετά την επανάκτηση της Πελοποννήσου από τους Τούρκους ο Κατσαΐτης απεστάλη αιχμάλωτος στα Χανιά στην υπηρεσία ενός αγά. Επέστρεψε στην Κεφαλληνία με την άδεια του αφέντη του, προκειμένου να αναζητήσει τα χρήματα της εξαγοράς της ελευθερίας του. Το 1693 συμμετείχε για δεύτερη φορά στον πόλεμο Ενετών και Τούρκων και πιστοποιημένα επέστρεψε πίσω στο Ληξούρι για λίγο ανάμεσα στο 1698-99 προκειμένου να τακτοποιήσει οικογενειακές του υποθέσεις, να επιστρέψει στην Πελοπόννησο και αργότερα να μεταβεί στην Κρήτη μέσω της αιχμαλωσίας του. Ξεχασμένος από συγγενείς και φίλους ο Κατσαΐτης επέστρεψε στο Αργοστόλι και κατόπιν στο Ληξούρι το 1720, 25 χρόνια μετά τη δεύτερη φυγή του. Απεβίωσε χωρίς  απογόνους και είναι αμφίβολο αν είχε παντρευτεί ποτέ στη ζωή του.

## Εργογραφία

**Κλαυθμός Πελοποννήσου προς Ελλάδα*, ιστορικό ποίημα που γράφτηκε κατά την περίοδο της δουλείας στην Κρήτη.  
**[[Ιφιγένεια (επτανησιακό θέατρο)|Ιφιγένεια (τραγωδία)]]* 1720, ιδιότυπη τραγωδία.
**[[Θυέστης(επτανησιακό θέατρο)|Θυέστης (τραγωδία)]]* 1721, ιδιότυπη τραγωδία.
**Ικεσίας Προοίμιον*, *Επίκληση στην Παναγία*, συνοδευτικά ποιήματα του Κλαυθμού.
**Χρονολογικόν Απάνθισμα γιά τήν Κεφαλονιά*, σε ελληνικούς στίχους.

## Παραπομπές - σημειώσεις


## Βιβλιογραφία

*Κατσαΐτης Πέτρος 1995, *Ιφιγένεια [εν Ληξουρίω]*, (διασκευή, επιμέλεια Σπύρος Ευαγγελάτος),εκδ. Εστία, Αθήνα
*Κριαράς Εμμ. 1950, *Κατσαΐτης: «Ιφιγένεια», «Θυέστης», «Κλαυθμός Πελοποννήσου»*, Ανέκδοτα έργα, κριτική έκδοση, Athènes.
*Βάλτερ Πούχνερ, 2006, ΄΄Οι τραγωδίες του Πέτρου Κατσαΐτη΄΄, στο: *Ανθολογία νεοελληνικής δραματουργίας Τόμος Α΄: Από την Κρητική Αναγέννηση ώς την Επανάσταση του 1821*, εκδ. Μ.Ι.Ε.Τ., Αθήνα, σελ.191-217

## Εξωτερικοί σύνδεσμοι
* Γιώργου Γ. Αλισανδράτου «Η συγγραφική παρουσία του Εµµανουήλ Κριαρά» ''Η Καθηµερινή'' 11/3/2001, σ. 57  pdf
* Επτανησιακό θέατρο στο ΑΝΑculture.gr

Κατηγορία:Έλληνες λογοτέχνες
Κατηγορία:Επτανησιακό θέατρο
Κώδικας 8B10B

Ο Κώδικας **8B10B** (ή **8B/10B**) χρησιμοποιείται στην τηλεπικοινωνία για την κωδικοποίηση των δεδομένων προκειμένου να μεταφερθούν μέσω αγωγού.

## Ιδιότητες και τρόπος χρήσης
Τα δεδομένα κωδικοποιούνται από 8 bit σε 10 bit, έτσι ώστε κατά πρώτον να ομαλοποιείται η ηλεκτρική ένταση κατά τη μεταφορά, και κατά δεύτερον, να επιτυγχάνεται η ανίχνευση σήματος στην μεριά του δέκτη. 

### Ομαλοποίηση της ηλεκτρικής έντασης
Με τον κώδικα 8B10B αυξάνεται ο αριθμός των λογικών μονάδων **1**, έτσι ώστε ο αριθμός τους σε κάθε πακέτο να είναι ίσος με αυτόν των **0**, ή να διαφέρει κατά δύο. Το σήμα των δεδομένων λοιπόν που μεταφέρονται έχει τις εξής ιδιότητες:
* ουδέτερο (αγγλ. *neutral disparity*) : το πλήθος των μονάδων **1** ισοδυναμεί το πλήθος των μηδενικών **0**, δηλαδή **5x1** και **5x0**
* θετικό (αγγλ. *positive disparity*) : **6x1** και **4x0**
* αρνητικό (αγγλ. *negative disparity*) : **4x1** και **6x0**
Χάρη αυτής της ιδιότητας, το ηλεκτρικό σήμα που μεταφέρει τα δεδομένα είναι πιο ομοιόμορφο.

### Ανίχνευση σήματος
Μια άλλη ιδιότητα τού κώδικα είναι η συνεχής αλλαγή του σήματος. Έτσι, το σήμα είναι εύκολα ανιχνεύσιμο, αφού δεν είναι δυνατόν, το ίδιο σύμβολο (1 ή 0) να συνεχίζεται για πάνω από 5 χρονικά διαστήματα. Μετά από 5 χρονικά διαστήματα το αργότερο, το σήμα πρέπει να αλλάξει (π.χ. από 0 να γίνει 1), έτσι ώστε ο δέκτης να μένει συγχρονισμένος στον ρυθμό μεταφοράς του πομπού, ή και να αντιλαμβάνεται τυχόν διακοπές ή και λάθη του σήματος.

## Εφαρμογές
Ο Κώδικας 8B10B βρίσκεται σε εφαρμογή σε πολλές προδιαγραφές, μεταξύ των οποίων είναι:
* HyperTransport
* PCI Express
* 10 Gigabit Ethernet
* Serial ATA
* Fibre Channel
* Infiniband
* Firewire 800
* DVI
* DisplayPort
* OBSAI

## Παραπομπές


## Εξωτερικοί σύνδεσμοι
* Al Widmer, Peter Franaszek 

Κατηγορία:Τηλεπικοινωνίες
Κατηγορία:Κωδικοποιήσεις
Εθιά Ηρακλείου

μικρογραφία|Παραδοσιακό Καφενείο στην Εθιά Ηρακλείου.Η  **Εθιά** ή Ιτέα ή Ιτιά είναι χωριό και ιστορική έδρα ομώνυμης κοινότητας του Δήμου Αρχανών-Αστερουσίων στην Περιφερειακή Ενότητα Ηρακλείου της Κρήτης. Ανήκε στην επαρχία Μονοφατσίου.

## Γεωγραφικά στοιχεία
Η Εθιά βρίσκεται στα Αστερούσια Όρη, σε υψόμετρο 740 μέτρων και τις νοτιοδυτικές υπώρειες του υψώματος Ασφεντηλιάς, όπου στεγάζεται κέντρο εκπομπής. Απέχει περίπου 55 νότια από το Ηράκλειο. Οι κάτοικοι ασχολούνται με την κτηνοτροφία αλλά και τη γεωργία. Κύρια προϊόντα είναι τα παράγωγα της εκτροφής προβάτων και αιγών (κρέας, γάλα και τυροκομικά προϊόντα) το λάδι και η σταφίδα, όπως επίσης και τα κτηνοτροφικά φυτά.

Στην Εθιά βρίσκονται οι  εκκλησίες του Προφήτη Ηλία, (1874) η διμάρτυρη εκκλησία της Παναγίας (γεννέσιον της Θεοτόκου) και των Ταξιαρχών (1907). Υπάρχουν επίσης τα εξωκλήσια  της Αναλήψεως, του Αγίου Σώζοντα του Αγίου Νικολάου, και του Αγίου Αντύπα. Εδώ γίνεται κάθε χρόνο μεγάλο πανηγύρι προς τιμή του Προφήτη Ηλία, προστάτη του χωριού. Σύμφωνα με την παράδοση, η εκκλησία του Προφήτη Ηλία χτίστηκε μέσα σε μια μόνο μέρα.  Στο κέντρο του χωριού χτίστηκε και εγκαινιάστηκε το 2007 ξενώνας προς τιμήν του Γέροντα Ευμενίου Σαριδάκη( νυν Άγιος Ευμένιος ο νέος, αγιοκατατάχτηκε στις 14 Απριλίου του 2022), εφημέριου στο Νοσοκομείο Λοιμωδών στην Αγία Βαρβάρα Αθηνών και που ο τάφος του (κατόπιν επιθυμίας του) βρίσκεται πίσω από το ιερό της Παναγίας.

Στο χωριό φιλοξενούνται εκτός των άλλων και πολλές εκδηλώσεις πάντα με την βοήθεια και συμβολή των φιλόξενων κατοίκων του.

Για την Εθιά έχει γυριστεί ντοκιμαντέρ με τίτλο «Το Παλατάκι των Αορίων» του Βασίλη Παναγιωτακόπουλου.

## Ιστορικά στοιχεία
Η ονομασία του χωριού είναι φυτωνύμιο, από το ΙτιάΔείτε ***[[Κοινότητα Εθιάς]]***

## Βιβλιογραφία
* 

## Παραπομπές


Κατηγορία:Δήμος Αστερουσίων
Εθιά
Κατηγορία:Δήμος Αρχανών - Αστερουσίων
Κλειώ-Δανάη Οθωναίου

Η **Κλειώ Δανάη Οθωναίου** (Θεσσαλονίκη, 30 Σεπτεμβρίου 1979) είναι Ελληνίδα ηθοποιός και μουσικός.

## Βιογραφία
Γεννήθηκε στη Θεσσαλονίκη όπου σπούδαζαν οι γονείς της και είναι η μεγαλύτερη αδερφή από τις τρεις συνολικά κόρες τους. Σε ηλικία μόλις δύο ετών, μετακινήθηκαν οικογενειακά στην Ξάνθη, τόπο καταγωγής της μητέρας της. Εκεί ξεκινά ενόργανη γυμναστική και τα πρώτα μαθήματα πιάνου στο Εθνικό Ωδείο Ξάνθης, σε ηλικία 5,5 χρονών. Λίγα χρόνια αργότερα, μετακομίζουν και εγκαθίστανται στην Αθήνα (Χολαργό), τόπο καταγωγής του πατέρα της.

## Σπουδές
### Μουσικές σπουδές
Παράλληλα με το σχολείο της, συνεχίζει το πιάνο  στο Ωδείο Αθηνών και στο Αττικό Ωδείο, με καθηγητές τη Μαρίνα Λαμπρινούδη, τους Πάρρυ Δερέμπεη-Παπασταύρου και τον Διονύση Μαλλούχο. Το 1998, παίρνει το πτυχίο στο πιάνο και το 2000, δίπλωμα Σολίστ, αριστεύσασα, με καθηγητή τον Δημήτρη Τουφεξή.

Εμφανίζεται στο κοινό για πρώτη φορά, σε ηλικία 7 ετών στην αίθουσα "Παρνασσός" των Αθηνών, με έργα του Κλωντ Ντεμπυσί. Από το 1996 και για σειρά ετών, παραδίδει μαθήματα πιάνου, εμφανίζεται σε ρεσιτάλ πιάνου και φωνητικής, συναυλίες μουσικής δωματίου σε διάφορες πόλεις της Ελλάδας και σε πολλές αθηναϊκές αίθουσες.

### Θεατρικές σπουδές
Παράλληλα με τη μουσική της πορεία φοιτά για ένα χρόνο στην Ανώτερη Δραματική Σχολή «Αρχή» της Νέλλης Καρρά.

Την επόμενη χρονιά, περνά από εξετάσεις οντισιόν και εισάγεται στην Ανώτερη Δραματική Σχολή του Εθνικού Θεάτρου. Την ίδια περίοδο σπουδάζει λυρικό τραγούδι με τη σοπράνο Ειρήνη Καραγιάννη. Κάνει σεμινάρια στη Θερινή Ακαδημία του Εθνικού Θεάτρου με θέμα «Το σώμα του ηθοποιού και οι πολιτιστικές ταυτότητες» και στην 6η Θερινή Ακαδημία του Εθνικού Θεάτρου με θέμα «τον έρωτα στην τέχνη».

Το 2005, αποφοιτά από τη Δραματική Σχολή του Εθνικού Θεάτρου.

## Καριέρα

## Παραπομπές

Κατηγορία:Έλληνες μουσικοί
Κατηγορία:Έλληνες πιανίστες
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες αθλήτριες της ενόργανης γυμναστικής
Κατηγορία:Απόφοιτοι του Ωδείου Αθηνών
Κατηγορία:Απόφοιτοι της Δραματικής Σχολής του Εθνικού Θεάτρου
Άγιος Σώζων

Με το όνομα αυτό είναι γνωστοί τρεις άγιοι της Ορθόδοξης Εκκλησίας:
* Ο Άγιος Σώζων, πολιούχος της Λήμνου
* Ο **Άγιος Σώζων** από τη Νικομήδεια. Κατά τη χριστιανική παράδοση, τον έριξαν στη φωτιά, αλλά εκείνος σώθηκε θαυματουργικά. Στη συνέχεια απεβίωσε ειρηνικά.
* Ο Άγιος Σώζων, Κύπριος Άγιος από τη Πάφο
Αρμενική εθνική επιτροπή της Αμερικής

Η **Αρμενική εθνική επιτροπή της Αμερικής** (ANCA) αποτελεί την μεγαλύτερη και πλέον σημαίνουσα Αρμενική αμερικανική οργάνωση προάσπισης των αρμενικών συμφερόντων στις ΗΠΑ. Εργάζεται σε συντονισμό με το δίκτυο γραφείων, παραρτημάτων και υποστηρικτές της σε ολόκληρη τη χώρα και συνδεδεμένες οργανώσεις σε όλον τον κόσμο.

Πέρα από τα Κεντρικά, γραφεία της ANCA βρίσκονται στην Ουάσιγκτον, Βοστώνη και το Λος Άντζελες. Η ANCA έχει περισσότερες       από πενήντα τοπικές επιτροπές και χιλιάδες ακτιβιστές που συνεργάζονται με ένα μεγάλο δίκτυο περιφερειακών αρμενικών Εθνικών Επιτροπών (ή γραφειων *Hay Tad*) στην Αρμενία, τη Ρωσία, τη Γαλλία, τον Καναδά και την Αυστραλία. 

## Εξωτερικοί σύνδεσμοι
*Armenian National Committee of America website (en.)

Κατηγορία:Διεθνείς σχέσεις της Αρμενίας
666 (αριθμός)

Το **666** (εξακόσια εξήντα έξι) είναι ο φυσικός αριθμός που βρίσκεται μετά από το 665 και πριν από το 667. Είναι ένας άρτιος αριθμός, αφού 666:2 = 333, δηλαδή διαιρείται με το 2, στο σύνολο των φυσικών αριθμών. Ο αριθμός 666 συμβολίζεται ως **DCLXVI** στο ρωμαϊκό σύστημα αρίθμησης και ως **χξϛ΄** στο ελληνικό σύστημα αρίθμησης.

## Στα μαθηματικά
* Το 666 είναι ένας σύνθετος αριθμός,  δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 667.
* Το ανάπτυγμα πρώτων παραγόντων του 666 = 2 · 32· 37
* Είναι ένα απλό άθροισμα και διαφορά των πρώτων τριών έκτων δυνάμεων: 666 = 16 – 26 + 36. 
* Ισούται με το άθροισμα των ψηφίων του συν το άθροισμα των κύβων των ψηφίων του: 666 = 6 + 6 + 6 + 6³ + 6³ + 6³. Υπάρχουν *μόνο πέντε άλλοι φυσικοί αριθμοί με αυτή την ιδιότητα*.

## Στη θρησκεία και αλλού

### Αγία Γραφή
Στην *[[Αποκάλυψη του Ιωάννη]]* (13:18), ο Ιωάννης  αναφέρεται στον *αριθμό του θηρίου* 666 (χξς). 

:«», ή όπως αποδίδει το τελευταίο μέρος η πλειονότητα των αρχαιότερων χειρογράφων «».

Η χριστιανική εκκλησία ασχολήθηκε ιδιαίτερα με την ερμηνεία των συμβόλων της Αποκάλυψης, περιλαμβανομένου του «αριθμού του θηρίου», ήδη από τους πρώτους αιώνες της εμφάνισής της. Κάποιες από τις απόπειρες ερμηνείας βασίστηκαν στην αριθμολογία και ταύτισαν τον αριθμό 666 με το όνομα διάφορων ανθρώπων, όπως Ρωμαίων αυτοκρατόρων (Νέρων, Δομιτιανός), παπών, πολιτικών ηγετών μέχρι και ληστών.

### Μουσική
Ο αριθμός χρησιμοποιήθηκε ως τίτλος για το διάσημο άλμπουμ ''666'' (1972) του ελληνικού ροκ συγκροτήματος Aphrodite's Child.

## Παραπομπές


## Πηγές
* Η Αγία Γραφή, Μετάφραση από τα Πρωτότυπα Κείμενα.
* Κριτικό κείμενο της Καινής Διαθήκης *Novum Testamentum Graece*, των Nestle-Aland, 27η έκδοση, 8η ανατύπωση, 2001.

## Εξωτερικοί σύνδεσμοι

*Ιστοσ. Εθνικού Κέντρου Τεκμηρίωσης-Σύστημα Παρουσίασης Διδακτορικών Διατριβών, Ευαγγελία Αμοιρίδου, Ιστορία της ερμηνείας του αριθμού του θηρίου χξϛ' (666) (ΑΠΟΚ.13,18), (Διδακτορική διατριβή), εκδ. Αριστοτέλειο Πανεπιστήμιο Θεσσαλονίκης (ΑΠΘ), Σχολή Θεολογική, Τμήμα Θεολογίας, 1998.

Κατηγορία:Αγία Γραφή
Κατηγορία:Υπερτέλειοι αριθμοί
Alter Bridge

thumb|200px|Οι  Alter Bridge
Οι **Alter Bridge** είναι αμερικανικό μουσικό συγκρότημα της χαρντ ροκ από την Ατλάντα. Το απαρτίζουν οι Μαρκ Τρεμόντι, Μπράιαν Μάρσαλ και Σκοτ Φίλιπς, πρώην μέλη των Creed, με τον Μάιλς Κένεντι, που ανήκε πρώτα στους Mayfield Four και είναι τώρα ο τραγουδιστής του περιοδεύοντος συγκροτήματος του Slash. Το όνομα της μπάντας σκέφτηκε ο Τρεμόντι από μία γέφυρα (Bridge) που βρισκόταν στο Ντιτρόιτ κοντά στην περιοχή που έμενε παλιότερα στον "Alter Road".
Ενώ οι Creed είχαν γίνει πολυ-πλατινένιοι, οι Alter Bridge δεν έχουν φτάσει στο ίδιο επίπεδο επιτυχίας έως σήμερα με το "One Day Remains" να ανακηρίσεται μόνο gold status (χρυσό).
Έχουν αλλάξει 3 δισκογραφικές εταίριές από την αρχή της καριέρας τους. Μία με κάθε άλμπουμ.

## One Day Remains
Το πρώτο τους album , το *One Day Remains*, κυκλοφόρησε τη χρονιά της δημιουργίας τους, το 2004, με τα σινγκλς "Open Your Eyes " και "Find The Real" όπως επίσης και το "Broken Wings". Το άλμπουμ αύτο αντιμετώπισε βαριά κριτική εξ' αιτίας της ομοιότητας του με τραγούδια των Creed.

## Blackbird
Το δεύτερό τους album, με τίτλο *Blackbird * κυκλοφόρησε στις 9 Οκτωβρίου του 2007. Το πρώτο σινγκλ από αυτό το άλμπουμ, με τίτλο
"Rise Today", κυκλοφόρησε στις 30 Ιουλίου του 2007. Αυτό ήταν το πρώτο άλμπουμ στο οποίο συμμετείχε δημιουργικά και ο Μάιλς Κένεντι καθώς όταν έγινε μέλος τησ μπάντας τα τραγούδια του "One Day Remains" είχαν ήδη γραφτεί. Το "Blackbird" θεωρείται αυτήν την στιγμή, από τους φαν, το καλύτερό τους άλμπουμ.

## AB 3
Στις 11 Οκτοβρίου του 2010 κυκλοφόρησαν το τρίτο τους άλμπουμ με τον τίτλο "AB 3". Οι κριτικοί το επαίνεσαν και το χαρακτήρισαν "Masterpiece" (αριστούργημα). Το τραγούδι "Isolation" αυτού του δίσκου είναι η μεγαλύτερη τους επιτυχία έως σήμερα (20/2/2011).

## Μέλη
* Μάιλς Κένεντι - τραγούδι, ρυθμική κιθάρα
* Μαρκ Τρεμόντι - κιθάρα, φωνητικά
* Μπράιαν Μάρσαλ - μπάσο
* Σκοτ Φίλιπς - ντραμς και κρουστά

## Δισκογραφία
### Albums

### Singles

## Παραπομπές


## Εξωτερικοί σύνδεσμοι
* Επίσημος ιστότοπος
* Ιστοσελίδα του Μαρκ Τρεμόντι

Κατηγορία:Αμερικανικά hard rock συγκροτήματα
Κατηγορία:Μουσικά συγκροτήματα από τη Φλόριντα
Συντεταγμένες (αποσαφήνιση)

Ο όρος **Συντεταγμένες** μπορεί να αφορά γενικά ένα σύστημα συντεταγμένων ή ειδικότερα:

* το Καρτεσιανό σύστημα συντεταγμένων
* το Πολικό σύστημα συντεταγμένων
* το Κυλινδρικό σύστημα συντεταγμένων
* το Σφαιρικό σύστημα συντεταγμένων
* το Παραμετρικό σύστημα συντεταγμένων
* τις Γεωγραφικές συντεταγμένες που αφορούν την γεωμετρική θέση ενός σημείου στην επιφάνεια της Γης.
* τις Ουράνιες συντεταγμένες που αφορούν τη θέση των ουρανίων σωμάτων στον ουράνιο θόλο
* τις Τοπικές ή Οριζόντιες συντεταγμένες που αφορούν συντεταγμένες που προσδιορίζονται από τον μαθηματικό ορίζοντα.
* τις Μέσες συντεταγμένες που αφορούν αληθέστερες παρατηρήσεις των ουρανίων σωμάτων.
Σημαία της Νότιας Γεωργίας και Νότιων Νήσων Σάντουιτς

thumb|250px|Σημαία της Νότιας Γεωργίας και των Νότιων Σάντουιτς Νήσων, από το 1999 σε χρήση.
thumb|250px|Η σημαία που χρησιμοποιούσαν τα νησιά το 1992-99
thumb|250px|Σημαία του πολιτικού αρμοστή των νησιών
Η **σημαία των [[Νότιος Γεωργία και Νότιοι Σάντουιτς Νήσοι|νήσων Νότιας Γεωργίας και νότιων Σάντουιτς]]** παραχωρήθηκε το 1985, με τη δημιουργία του εδάφους. Νωρίτερα το έδαφος αποτελούσε τμήμα της κτήσης των νησιών Φώκλαντ και χρησιμοποιούσε τη σημαία τους.

Η σημαία είναι μπλε φόντο με τη σημαία του Ηνωμένου Βασιλείου στο τετραγωνάκι, με το εθνόσημο της Νότιας Γεωργίας και των Νότιων Σάντουιτς Νήσων γυρισμένο ανάποδα.

Η σημαία χρησιμοποιείται σε όλα τα κυβερνητικά κτίρια στη Νήσο Νότιας Γεωργίας και στις επιστημονικές βάσεις του Βρετανικού Ερευνητικού Σταθμού στην Ανταρκτική.

Η σημαία του Ηνωμένου Βασιλείου με το εθνόσημο χρησιμοποιείται από τον αρμοστή, ο οποίος είναι και ο Κυβερνήτης των Φώκλαντ.

Νότια Γεωργία
Κατηγορία:Νότια Γεωργία και Νότιες Νήσοι Σάντουιτς
Κατηγορία:Σημαίες του Ηνωμένου Βασιλείου
Εθνόσημο της Νότιας Γεωργίας και των Νότιων Σάντουιτς Νήσων

right|170px
Το **[[εθνόσημο]] των νησιών [[Νότιος Γεωργία και Νότιοι Σάντουιτς Νήσοι|Νότιας Γεωργίας και Νότιων Σάντουιτς]]** υπάρχει από το 1985, οπότε και δημιουργήθηκε το έδαφος. Πριν από το 1985 τα νησιά ήταν κτήση των Νήσων Φώκλαντ και το εθνόσημο αυτών χρησιμοποιούσαν. Ωστόσο πριν από το 1962, τα νησιά ήταν στην ίδια ομάδα με το σημερινό Βρετανικό Έδαφος της Ανταρκτικής και χρησιμοποιούσε το εθνόσημο αυτού αντί για το εθνόσημο των Φώκλαντ.

Αποτελείται από ένα θυρεό με ένα άγριο λιοντάρι που κρατάει έναν πυρσό, σύμβολο του Ηνωμένου Βασιλείου και της ανακάλυψης των νησιών. Το φόντο είναι μπλε και λευκοί ρόμβοι, από το έμβλημα του Κουκ, ο οποίος ανακάλυψε τα νησιά. Το θυρεό κρατούν μια γούνινη φώκια και ένας πιγκουίνος *Macaroni*, αμφότερα ενδημικά είδη στα νησιά. Πάνω από το θυρεό βρίσκεται ένας τάρανδος, από δύο αγέλες ταράνδων που μπορεί να βρει κάποιος στο νησί. Η φώκια στέκεται σε βουνό, ενώ ο πιγκουίνος σε πάγο. Το ρητό είναι *Leo Terram Propriam Protegat* (στα λατινικά: *Αφήστε το λιοντάρι να προστατεύει τη Γη του*).

Το εθνόσημο βρίσκεται ανάποδα στη σημαία του αρμοστή των νησιών αλλά και στη σημαία των νησιών.

Νότια Γεωργία
Κατηγορία:Νότια Γεωργία και Νότιες Νήσοι Σάντουιτς
Βαβίλοι Χίου

Οι **Βαβίλοι** είναι ένα μικρό χωριό και Μαστιχοχώρι της νοτιοκεντρικής Χίου, σε οδική απόσταση 8 χιλιομέτρων από την πόλη της Χίου. Παλαιότερα ήταν έδρα ομώνυμης κοινότητας, ενώ σήμερα υπάγεται στο ομώνυμο δημοτικό διαμέρισμα του Δήμου Καμποχώρων.

## Τοποθεσία
Το μεσοσταθμικό υψόμετρο του χωριού είναι 70 μέτρα πάνω από την επιφάνεια της θάλασσας, από την οποία απέχει αρκετά χιλιόμετρα. Οι Βαβίλοι είναι κτισμένοι στην αρχή των υψωμάτων που διαμορφώνουν το νοτιοδυτικό όριο του Κάμπου της Χίου. Ενάμισι με δύο χιλιόμετρα προς τα νοτιοδυτικά, ανάμεσα στους Βαβίλους και στο Θολοποτάμι, βρίσκεται η κατάφυτη τοποθεσία και μεσαιωνικός οικισμός Σκλαβιά, όπου σήμερα βρίσκονται κατασκηνώσεις.

Δίπλα στο χωριό, σε μια περιοχή με κήπους, ελαιώνες και πεύκα, σώζεται σε καλή κατάσταση ο πολύ αξιόλογος βυζαντινός ναός «Παναγιά η Κρήνα» του 13ου αιώνα. Ο ενοριακός ναός των Βαβίλων τιμάται στο όνομα του Αγίου Νικολάου.

Το χωριό υπάγεται εκκλησιαστικώς στην αρχιερατική εποπτεία Χαλκείου της Ιεράς Μητροπόλεως Χίου, Ψαρών και Οινουσσών.

## Δημογραφικά στοιχεία

## Ετυμολογία
Παρότι η επίσημη ονομασία του χωριού σε όλες τις απογραφές μετά το 1912 είναι «Βαβίλοι», η ιστορική ονομασία (και σημερινή εντός της Χίου, βλ. π.χ. τον εξωτερικό σύνδεσμο) είναι **Βαβύλοι** με «υ», ενώ οι κάτοικοι ονομάζονται *Βαβυλούσοι / Βαβυλούσαινες* στο χιακό γλωσσικό ιδίωμα και ασχολούνται με τη γεωργία.

Από τις προφορικές παραδόσεις πιθανό είναι το συμπέρασμα ότι το χωριό υπήρξε οικισμός κάποιου γενουατικού ή ελληνικού μεσαιωνικού οίκου, του οποίου πήρε και το όνομα (σώζεται επώνυμο *Vavuli* σε λατινικό κώδικα), διαφορετικά το όνομα προέρχεται από τον Άγιο Βαβύλα. Τρίτη εκδοχή: *Βράβυλος* ονομάζεται η δαμασκηνιά και βράβυλο το άγριο δαμάσκηνο. Για τους Βαβυλούσους, οι κάτοικοι των γύρω χωριών διηγούνταν παλιά ανέκδοτα σχετικά με την αφέλεια και το απολίτιστο του χαρακτήρα τους, απ' όπου και οι φράσεις που παραθέτει ο Κανελλάκης: *«Κούκου-κούκου Βαβυλούσοι»* και *«τρία σκαφίδια βαβυλούσικα»*.

## Εξωτερικοί σύνδεσμοι
* Σύντομη περιγραφή με εικόνες

## Ιστορικές πηγές
* Γεωργίου Ι. Ζολώτα: *Ιστορία της Χίου*, τόμος Α («Ιστορική Τοπογραφία και Γενεαλογία»). Τύποις Π.Δ. Σακελλαρίου, Αθήναι 1921
* Κων/νου Κανελλάκη: *Χιακά ανάλεκτα*, Αθήναι 1890 (επανέκδοση «Χίος - ημερολόγιο» 1983)

Βαβιλοι
Κατηγορία:Δήμος Χίου
Ζευξίππη

Με το όνομα **Ζευξίππη** αναφέρονται τα παρακάτω τρία πρόσωπα της ελληνικής μυθολογίας:

# Θεία και σύζυγος του Πανδίονα, μητέρα της Πρόκνης, της Φιλομήλας και των διδύμων Ερεχθέως και Βούτου. Στον μύθο αυτό, όπως παρατηρεί ο Frazer, αναφέρεται η μοναδική στην ελληνική μυθολογία περίπτωση γάμου ενός άνδρα με τη θεία του (αδελφή της μητέρας του).
# Κόρη του Λαμέδοντα και σύζυγος του Σικυώνα κατά τον Παυσανία
# Κόρη του Ιπποκόωντα και σύζυγος του Αντιφάτη.

## Παραπομπές

Ζευξιππη
Ταρσανάς

μικρογραφία|Το Καρνάγιο (ή ταρσανάς) στον λιμένα της Νάξου
Ο **ταρσανάς** ή **αρσανάς** είναι δημώδης όρος της κοινής ναυτικής γλώσσας αρχαιοελληνικής προελεύσεως. Με τον όρο αυτό νοούνται κυρίως μικρές ναυπηγικές μονάδες και νεώρια στα οποία ανελκύονται μικρά σκάφη συνήθως αλιευτικά και λέμβοι για καθαρισμούς, υφαλοχρωματισμούς αλλά και φύλαξη. Με το όνομα αυτό ως τοπωνύμιο φέρονται πολλές περιοχές (όρμοι), στις οποίες υπάρχουν ή υπήρξαν παλαιότερα παρόμοιες εγκαταστάσεις. Σημαντικότερες περιοχές που φέρουν το όνομα Ταρσανάς και είναι περισσότερο καθιερωμένες με αυτό, είναι:
* Το  Ταρσανά - Μπουρνού, βόρειο ακρωτήριο του Ελλησπόντου στην ασιατική ακτή.
* Ο Ταρσανάς Άνδρου, μικρός όρμος της Άνδρου.
* Ο Ταρσανάς Σύρου, μικρός όρμος νότια της Ερμούπολης Σύρου.
* Ο Ταρσανάς Μυκόνου, νότιο ακρωτήριο και ομώνυμος όρμος της Μυκόνου.
* Ο Ταρσανάς Κρήτης, όρμος κοντά στο Ακρωτήρι (Χανιά), που αποτελεί το ΒΑ. τμήμα του όρμου Καλαθά.

Σε πολλά επίσης μέρη αναφέρεται ο όρος ταρσανάς ως σημείο και μόνο ανέλκυσης σκαφών για περιορισμένες επισκευές, υφαλοχρωματισμούς κ.λπ. όπως π.χ. ο ταρσανάς της Σάμου που είναι στο Καρλόβασι, ο ταρσανάς του Γυθείου, στη βόρεια ακτή της νήσου Κρανάης, ο ταρσανάς Νάξου, στο νότιο άκρο του λιμένα της, κ.λπ. Στις περιπτώσεις αυτές ο όρος Ταρσανάς ταυτίζεται με τον επίσης δημώδη όρο της κοινής ναυτικής γλώσσας Καρνάγιο που είναι ενετικής προέλευσης (φραγκολεβαντίνικος).
* Χαρακτηριστικοί είναι οι μικροί «αρσανάδες» που υπάρχουν στο Άγιο Όρος όπου φυλάσσονται οι λέμβοι των παράλιων Μονών, και που αποτελούν τα από θαλάσσης σημεία προσέγγισης σ΄ αυτές (κοινώς: σκάλες).

## Εξωτερικοί σύνδεσμοι

* 

Κατηγορία:Ναυπηγική